National Library for the Blind “Louis Braille 1928”

 1B “Slaveykov” sq.1000 Sofia P.B 265, Bulgaria tel-fax 988 32 69, 980 32 50

1. e-mail nllb@abv.bg http://www.nllb.bg
2. Íàöèîíàëíî ÷èòàëèùå íà ñëåïèòå “Ëóè Áðàéë 1928”

 пл. „Славейков” 1Б, 1000 София, п.к. 265, тел.-факс 988 32 69, 980 32 50

1. e-mail nllb@abv.bg http://www.nllb.bg

**Технически отчет за 2021 година**

Изминалата 2021 година премина основно в условия на карантинна обстановка. Нямаше възможност за организиране на масови мероприятия. Ето защо ние се ориентирахме към прояви с по-малки групи хора на открито пространство. През лятото съвместно със Спортен клуб по гребане, ветроходство и воден туризъм „Пасат” осигурихме възможност за желаещите читалищни членове на групи по 5-6 души да тренират гребане с лодка, собственост на Съюза на слепите, базирана на езерото „Панчарево”. На 16 септември организирахме велопоход по случай 100-годишнината на Съюза на слепите с велосипеди тандем. Това са колелета за двама, като единият от тях е водач. Това дава възможност и незрящите да изпитат удоволствието от колоезденето. Походът беше с дължина 50 километра – от София до село Петърч и обратно. В него участваха 5 незрящи с четирима водачи. Служебният автомобил на читалището придружаваше колоната.

На 15 октомври имахме намерение да изнесем концерт на площад „Славейков” по случай Международният ден на белия бастун. В него щяха да вземат участие наши самодейни състави. Дирекция „Сигурност” към Столична община не разреши да се проведе концерта поради усложнената епидемиологична обстановка.

През годината самодейните ни групи не прекъснаха своите репетиции. Представители от вокален състав „Феникс” имаха участие в телевизия „Скат”. За съжаление концертната дейност беше почти напълно прекратена по разбираеме причини.

**Ремонтни дейности**

През пролетта и лятото на миналата година бяха извършени значителни ремонти в старата част на книгохранилищата в брайловата библиотека. Стаите бяха основно пребоядисани, а дограмата сменена. За отбелязване е, че старата дуграма беше от построяването на блока през 1934 година. Стелажите и книгите бяха почистени. Някои стари книги се наложи да бъдат бракувани. Не мога да не подчертая, че за осъществяването на ремонта имахме съдействие от Столична община, район „Средец”. Изказваме специална благодарност на Емил Стефанов и зам. кмета Александър Петков.

**Проекти**

През миналата година работихме по няколко проекта. От 22 февруари започна изпълнението на проект към Американското посолство, по който се предвижда да издадем 20 заглавия книги от съвременни американски автори. Едната от книгите „Кратка история на Америка” ще бъде с релефни илюстрации. Предвижда се така също две от заглавията да бъдат адаптирани книжки на английски език. По този проект ще бъдат изработени 10 триизмерни модела на забележителности в Съединените щати. Към всеки от тях ще има обяснение на брайл.

По проект с Министерството на културата, програма „Българските библиотеки – съвременни центрове за четене и информираност” 2021 г. закупихме 65 заглавия различна по вид и жанр литература. Всички нови книги ще влязат в нашата електронна библиотека, а някои от тях ще се отпечатат и на брайл.

Агенцията за хора с увреждания финансира проект за оборудване на 2 работни места. Тези места са заети от новоназначени млади хора. Закупени бяха компютри, брайлови дисплеи, скенер и друга техника на обвща стойност над 19 хил. лв.

Читалището спечели проект към Национален фонд „Култура”, по който зрящи и незрящи младежи заедно ще играят театър. Този проект ще бъде реализиран през 2022 година.

**Международно сътрудничество**

Продължи нашето коопериране с Международния консорциум за достъпни книги – ABC. В най-близко бъдеще читателите на електронната библиотека ще имат пряк достъп до 240 000 хил. заглавия книги на различни езици. Читатели от чужбина ще имат достъп до нашата колекция от около 15 хил. книги. За осъществяването на тази задача беше проведено онлайн обучение на специалист от нашия персонал.

**Издателска дейност**

През 2021 година бяха издадени 51 заглавия брайлови книги /629 брайлови тома/. Значително се увеличи и нашата колекция от електронни книги – с 880 заглавия. В условията на епидемия и изолация книгите продължават да бъдат най-близкият другар на незрящите хора в страната. Сега всеки човек с увредено зрение може да ни донесе книга на обикновен печат, която ние ще сканираме и конвертираме в достъпен за него формат. Ако някой иска да прочете определена книга, но не разполага с нея, ние ще я намерим и по същия начин ще я направим достъпна за него. Започнахме да издаваме и бюлетин на брайл и в електронен вариант, в който информираме читалищните членове за издадените нови книги, като за всяка от тях публикуваме кратка анотация. Успоредно с това ги информираме за цялостната дейност на читалището.

**Инвестиции**

Читалището изпитваше остра нужда от автомобил за разнос на брайловите книги. През миналата година успяхме да купим подходяща кола. Сега читателите от столицата много бързо ще могат да получат директно вкъщи желаната от тях книга.

По проекта с Американското посолство закупихме два тона и осемстотин и петдесет килограма брайлова хартия. Това беше особено наложително. Предстои закупуването на материали за подвързване.

През изминалата година читалището имаше финансова стабилност, която се дължи на редовно получаваната субсидия от Община „Средец” и реализираните проекти. Надяваме се, че тази тенденция ще продължи и през настоящата година.

Гр. София,

25.02.2022 г.

Йордан Младенов:

Председател на Националното читалище на слепите „Луи Брайл 1928”.